Ye  jhooti  hadees  hy  : 

"...Jis  Saal  kaafi  zalzale  aayenge  aur  15  Ramazaan  ko 
juma  hoga  us  saal  15  Ramazaan  ko  ek  cheekh  sunai 
degi  "  

Aaaye  is  Jhooti  Riwayat  ka  tahqeeqi  jayezah  lete  hyn  aur 
ise  Muhaddiseen  ki  adalat  me  le  chalte  hyn.... 

1.  Is  riwayat  ko  Imam  Suvuti  ne  Mauzu  (vani  Mangarhat) 
qaraar  diva  hv,  isiliye  unho  ne  is  riwayat  ko  apni  kitab 

[Al  Laaliul  Masnooah  Fil  Ahaadisil  Mauzooah,  Kitabul  Fitan, 
jild-2,  page-322]  me  zikr  kiya  hy.  Is  kitab  me  unho  ne  Nabi 
Sallallahu  alaihi  wasallam  k  naam  se  garhi  gyi  jhooti  hadeeson 
ko  jama  kr  k  logon  ko  ye  btaya  hy  k  in  jhooti  hadeeson  se 
hoshyaar  rheyn. 

2.  Isi  trah  ki  ek  riwayat  ko  Imam  Ibnul  Jauzi  ne  Mauzu  vani 
garhi  huvi  shumar  krte  huve  kaha  k  ye  riwayat  Sahih  nhi 

hy 

[Al  Mauzuaat,  Kitabul  Malahim  wal  Fitan,  jild-3,  page- 
192] 

3.  Imam  A'qeeli  kehte  hyn  k  is  trah  ki  hadees  ki  koi 
bunivaad  nhi  mouiood  hv  na  kisi  Siqah  (muatbar)  raawi 
ki  hadees  me  aur  na  kisi  muatbar  sanad  se  aayi  huyi 
hadees  me. 

[Az  Zuafaa  Al  Kabeer,  jild-3,  page-52] 


»  Pta  ye  chalaa  k  Muhaddiseen  ne  aaj  se  kayee  100  saal 
pehle  hi  is  jhooti  hadees  ko  mangarhat  qaraar  de  kr  radd 
kr  diya  hy  aur  kisi  bhi  Muhaddis  (jo  hadees  k  maidan  me 
maharat  rakhta  hy)  isko  sahih  nhi  kaha  hy. 


» Jo  riwavat  Brailwi  hazaraat  pevsh  kr  rhe  hyn  uski  puri  sanad 
Nuaim  bin  Hammad  ki  Kitab  "Kitabul  Fitan"  me  hy  aur  Ash- 
Shaashi  Ki  Kitab  "Al  Musnad"  me  hy. 

Is  riwayat  ki  sanad  me  bahut  saari  kharabiyan  hyn  jis  wajah  se 
ise  Muhaddiseen  ne  jhooti  riwayat  maana  hy. 

Hum  yahan  per  is  riwavat  me  mouiood  5  bari  bari  kharabivon 
ya  kamzoriyon  ka  zikr  kr  rhe  hyn  iiske  waiah  se  Muhaddiseen 
ne  ise  jhooti  aur  mangarhat  riwavat  qaraar  diva  hy: 

[1]  Sbse  pehli  kharabi  ye  hy  k  iski  Sanad  me  ek  raawi  "Abu 
Umar  Assaffar  Hammad  bin  Waqid"  hy  jisko  kayi  muhaddiseen 
ne  Zaeef  qarar  diya  hy. 

(a)  Yahya  bin  Maeen  ne  Zaeef  kaha.  [Taarikh  Yahya  bin 
Maeen,jild-4,  page-122  ] 

(b)  Imam  Bukhari  ne  Munkarul  Hadees  kaha  yani  unho  ne 
bhi  is  raawi  ko  sakht  zaeef  qaraar  diya.  [At  Taarikhul 
Kabeer,  jild-3,  page-28] 

(c)  Imam  Ibn  Abi  Haatim  Arrazi  ne  bhi  naqal  kiya  k  ye  raawi 
Muhaddiseen  k  nazdeeq  Zaeef  hy.  [Al  Jarhu  wat  Tadeel, 
jild-3,  page-150] 

(d)  Imam  ibn  e  Adi  ne  naqal  kiya  k  ye  raawi  bahut  zyada 
galtiyaan  krta  hy  aur  bahut  zyada  ise  waham  hota  hy,  ye 


raawi  is  layeq  nhi  k  is  se  riwayat  li  jaye.  [Al  Kaamil  fi 
Zuafaa  ir  Rijaal,  jild-3,  page-27] 

(e)  Imam  Ibnul  Jouzi  ne  bhi  is  raawi  ko  zaeef  shumar  kiya 
hy. 

[Az  Zuafaa  wal  Matrookoon,  jild-1,  page-235] 

(f)  Hafiz  Ibn  e  Hajar  Al  Asqalani  ne  bhi  Zaeef  qaraar  diya  hy. 
[Taqreeb  At  Tahzeeb,  jild-1,  page-179;  Lisaan  ul  Mizaan, 
jild-7,  page-86] 

(g)  Hafiz  Zahbi  ne  bhi  naqal  kiya  k  ye  Zaeef  hy.  [Mizanul 
Aetedaal,  jild-4,  page-555] 

[21  Dusri  bari  kharabi  ye  hy  k  iski  Sanad  me  ek  aur  Zaeef  raawi 
hy  "Abdullah  bin  Lahiah"  .  Kuch  Muhaddiseen  iske  barey  me 
ye  kehte  hyn  k  Abdullah  bin  Lahiah  se  sirf  3  logon  (Abdullah 
bin  Mubarak,  Abdullah  bin  wahb,  Abdullah  bin  yazeed)  ka 
hadees  sunna  sahih  maana  jayega  baaqi  logon  ki  usse  suni 
huyi  riwayat  zaeef  samjhi  jayegi ,  lihaza  ye  riwayat  jis  per  hum 
behas  kr  rhe  hyn  Zaeef  qaraar  di  jayegi  kyun  k  ye  in  3  logon  k 
alawa  kisi  aur  ne  suni  hy.  Aur  dusre  Muhaddiseen  to  uski  koi 
bhi  riwayat  lene  se  mnaa  krte  hyn  aur  usey  bilkul  hi  zaeef 
qarar  dete  hyn.  Tafseel  is  trah  hy: 

(a)  Imam  Ibn  e  Hibban  kehte  hyn  k  "Abdullah  bin  Lahiah"  ki 
wafat  se  4  saal  pehle  uske  paas  jo  kitabeyn  thi  jisme  wo 
hadeeseyn  likh  liya  krta  tha,  wo  kitabeyn  jal  gyen.  Kitabon  k 
jalne  se  pehle  jo  hadeeseyn  usne  byan  ki  wo  sahih  maani 
jayengi  baaqi  hadeeseyn  Zaeef  samjhi  jayengi.  Kitabon  k  jalne 
se  pehle  us  se  sirf  3  logon  ka  sunna  sahih  saabit  hy  aur  wo  3 
Abdullah  (Abdullah  bin  Mubarak,  Abdullah  bin  wahb,  Abdullah 
bin  yazeed)  hyn. 


[Kitab  Al  Majruheen,  jild-2,  page-11] 

Isi  trah  ki  baat  kuch  dusre  muhaddiseen  ne  bhi  naqal  ki  hy. 

Jaise: 

Ibn  e  Abi  Hatim  Arrazi  ne  [Al  Jarh  Wat  Ta'deel,jild-5,page-147] 
Imam  Daarqutni  ne  [Az  Zuafaa  wal  Matrukoon,jild-2,page-160] 
Hafiz  Ibn  e  Hajar  ne  [Taqreeb  At  Tahzeeb,  jild-1,  page-319] 

(b)  Imam  Bukhari  kehte  hyn  k  Imam  Yahya  bin  Saeed  Al  Qattan 
is  raawi  ko  kuch  bhi  nhi  samajhte  the  (yani  hadees  k  mamle 
me  uska  koi  aetbaar  nhi  krte  the). 

[At  Tareekh  Al  Kabeer,  jild-5,  page-182] 

(c)  Imam  Nasai  ne  usko  Zaeef  qaraar  diya. 
[Az  Zuafaa  wal  Matrukoon,  jild-1,  page-64] 

(d)  Ibn  e  Abi  Hatim  Ar  Raazi  naqal  krte  hyn  k  Imam  Ahmed  bin 
Hanbal  aur  Imam  Yahya  bin  Maeen  ne  bhi  is  raawi  yani  Ibn  e 
Lahiyah  ko  Zaeef  qaraar  diya. 

[Al  Jarh  wat  Ta'deel,  jild-5,  page-147] 

(e)  Hafiz  Zahbi  likhte  hyn  k  Yahya  bin  Maeen  kehte  hyn  k  Ibn  e 
Lahiyah  Zaeef  tha  uski  kitabeyn  jalne  se  pehle  bhi  aur  kitabeyn 
jalne  k  baad  bhi. 

Aur  Yahya  bin  Saeed  Al  Qattan  kehte  hyn  k  agar  turn  Ibn  e 
Lahiyah  se  milo  to  hadees  ka  ek  harf  bhi  usse  na  lo  . 

[Mizaanul  Aetadaal,  jild-2,  page-475] 


[3]  Teesri  bari  kharabi  ye  hy  k  is  sanad  me  ek  raawi  "Abdul 
Wahhab  bin  Hussain"  hy  jis  k  barey  me  Muhaddiseen  ne  kaha 
k  pta  nhi  ye  koun  hy. 

(a)  Hafiz  Ibn  e  Hajar  Al  Asqalani  aur  Imam  Haakim  ne  is  raawi 
ko  Maj'hool  (yani  Namaloom)  kaha  hy  aur  Hafiz  Zahbi  ne  to 
iski  ek  riwayat  ko  mangarhat  qaraar  diya  hy. 

[Lisaan  ul  Mizaan,  jild-4,  page-87] 

[4]  4th  kharabi  ye  hy  k  sanad  me  ek  raawi  hyn  "Muhammad  bin 
Saabit  Al  Bunani"  jin  ko  kayee  Muhaddiseen  ne  Zaeef  kaha  hy. 

(a)  Imam  Ibn  e  Abi  Hatim  Arrazi  naqal  krte  hyn  k  Imam  Yahya 
bin  Maeen  kehte  hyn  k  Ye  (raawi)  kuch  bhi  nhi  hy  (yaani 
hadees  k  mamle  me  iska  koi  aetbaar  nhi).  Aur  ek  Muhaddis 
Affan  kehte  hyn  k  ye  Zaeef  Raawi  hy.  Iski  hadeeson  ko  daleel 
nhi  bna  skte. 

[Al  Jarh  wat  Ta'deel,  jild-7,  page-217] 

(b)  Imam  Bukhari  is  raawi  k  bare  me  kehte  hyn  "Fihi  Nazar" 
(yani  is  raawi  me  garbar  hy  yani  ye  raawi  Imam  bukhari  k 
nazdeek  bharose  k  laeq  nhi). 

Imam  Nasai  ne  kaha  k  ye  Raawi  Zaeef  hy. 

[Al  Kaamil,  jild-7,  page-313] 

(c)  Imam  Ibn  e  Shaaheen  kehte  hyn  k  ye  raawi  kamzor  hy. 
[Taareekh  Asmaauz  Zuafaa  wal  Kazzabeen,  jild-1,  page-167] 

(d)  Hafiz  Zahbi  ne  bhi  naqal  kiya  hy  k  ye  Zaeef  Raawi  hy. 
[Al  Mughni  fiz  Zuafaa,  jild-2,  page-561] 


(e)  Hafiz  Ibn  e  Hajar  Al  Asqalani  bhi  naqal  krte  hyn  k  ye  Zaeef 
hy. 

[Tahzeeb  At  Tahzeeb,  jild-9,  page-83] 

[5]  Paanchwi  bari  kharabi  ye  hy  k  iski  sanad  me  ek  raawi  hy 
jiska  pura  naam  "Al  Haris  Al  Hamdani  Al  Aa'war"  hy  jinhe 
Muhaddieen  ne  Zaeef  kaha  hy  aur  kuch  ne  to  Kazzab  (Jhoota) 
bhi  kaha  hy. 

Hafiz  Ibn  e  Hajar  apni  Kitab  Tahzeeb  At  Tahzeeb  me  likhte  hyn: 

(a)  Imam  Muslim  Imam  Sha'bi  k  hawale  se  kehte  hyn  k  Sha'bi 
ne  kaha  k  Haris  ne  mujh  se  hadees  byan  ki  aur  wo  jhoota  tha. 

(b)  Aur  Imam  Abu  Zur'ah  ne  kaha  k  uski  hadees  se  daleel 
pakarna  sahih  nhi. 

(c)  Imam  Ibn  e  Abi  Hatim  Arrazi  ne  kaha  k  ye  raawi  yani  Al- 
Haris  hadees  me  kamzor  hy  aur  ye  un  raawiyon  me  se  nhi  hy 
jinki  hadeeson  se  daleel  li  ja  ske. 

(d)  Imam  Ali  bin  Madeeni  ne  kaha  kye  Kazzab  (jhota)  hy. 

(e)  Imam  Daarqutni  ne  kaha  Al  Haris  Zaeef  hy. 

(f)  Imam  Ibn  e  Hibban  ne  kaha  k  Al-Haris  sakht  qism  k  shia  the 
aur  Hadees  k  mamle  me  wahiyaat  the. 

[Tahzeeb  At  Tahzeeb,  jild-2,  page-145,146,147] 

Khulasa  ye  hy  k  humevn  ihooti  aur  garhi  huvi  hadeeson  ko  nhi 
blkev  Sahih  hadeeson  ko  manna  chahiye  jinhe  Muhaddiseen 
ne  Sahih  qaraar  diva  hy. 

»  Allah  k  Rasool  Sallallahu  alaihi  wasallam  ne  farmava  k 
"Jisne  mere  hawale  se  koi  aisi  hadees  byan  ki  iiske  barev  me 


use  maloom  hy  k  ye  ihooti  baat  hy  (vani  use  maloom  hy  k  ye 
garhi  huvi  hadees  hy)  to  wo  do  ihooton  me  se  ek  ihoota  hy" 

[Sahih  Muslim:  Muqaddimah,  Sunan  Ibn  e  Majah:  39] 

Is  hadees  ka  matlab  ye  hy  k  Pehla  jhoota  to  jhooti  hadees 
garhne  wala  hy,  saath  me  wo  aadmi  bhi  (dusra)  jhoota  hy  jo 
jhooti  hadees  ko  logon  me  phailata  hy  aur  logon  ko  Rasool 
Sallallahu  alaihi  wasallam  k  naam  se  jhooti  baat  byan  kr  k 
gumraah  krta  hy. 

»  Nabi  Sallallahu  alaihi  wasallam  k  naam  se  ihooti  baat  byan 
krne  ki  Szaa  Jahannam  hy.  Daleel  ye  Sahih  Bukhari  ki  hadees 
hy: 

Allah  k  Nabi  Sallallahu  alaihi  wasallam  ne  frmava  k  "  Jisne 
mere  hawale  se  koi  aisi  baat  kahi  jo  maine  nhi  kahi  hy  to  wo 
apna  thikana  Jahannam  me  bna  le. 

[Sahih  Al  Bukhari,  Kitabul  ilm  ,  hadees  no.  109] 

ALLAH  HUM  SB  KO  QUR'AAN  AUR  SAHIH  AHADEES  PER  A'MAL 
KRNE  KI  AUR  JHOOTI  RIWAYATON  SE  BACHNE  KI  TAUFEEQ  DE.. 

AAMEEN..YA  RABB  AL  A'ALAMEEN.... 


